ҚҰНДЫЛЫҚТАР ҚАЙНАРЫ

Мұражай - тарихтан шежіре-сыр шертетін, адамдардың танымдық көкжиегін кеңейтетін көне жәдігерлердің орны ғана емес, халықтың өткні мен бүгінін зерделейтін рухани құндылықтар қайнары.
Өңіріміздегі іргелі оқу орны - М. Қозыбаев атындағы Солтүстік Қазақстан мемлекеттік университеті тарихы мұражайының қазығы 1977 жылы қағылды. Сексен жылға жуық уақыт бойы мыңдаған түлектерді тәрбиелеген білім шаңырағының тарихын, жеткен жетістіктері мен бағындырған биіктерін мұражай сөрелерінде жайғасқан заттардан аңғаруға болады. Мемлекет басшысы Нұрсұлтан Назарбаев өңірімізге жасаған бір сапарында: "Солтүстік Қазақстан университеті Қазақстан жоғары оқу орындарының алғашқы ондығына кіреді деп ойлаймын. Мұнда жақсы дәрісханалар, зертханалар, жатақханалар бар. Ғылыми жұмыстар жүргізіледі. Көпэтносты ұжым, дайындығы мықты оқытушы-профессорлар құрамы бар. Осындай университет Қазақстанның солтүстік аймағы үшін мамандар даярлап жатқанына қуаныштымын", -деген жүрекжарды лебізін жеткізген болатын.
2007 жылы университетімізге облыс орталығындағы Абай көшөсі, 16-уй мекенжайында орналасқан тарих және сәулет ескерткіш ғимараты берілген болатын. Осыдан жеті жыл бұрын бұл нысанға жөндеу және қайта қалпына келтіру жұмыстары жүргізілді. Қазіргі уақытта университет мұражайының күрделі жөндеуден өткен залдарында экспозициялық құрал-жабдықтар орнатылған. Олар оқытушылар мен студенттердің ғылыми жұмыспен айналысулары үшін таптырмас әдістемелік орталыққа айналып отыр. Тәуелсіздік жылдарында елімізде көптеген мәдени орындар бой көтерді. Қайта жөндеуден өткен университет мұражайының салтанатты жағдайда ашылуы ел егемендігінің 20 жылдық мерекесін атап өту шеңберінде өте жоғары деңгейде ұйымдастырылды.
Білім ордасының тарихы мен бүгінгі тыныс-тіршілігін қамтитын мұражай экспози-циялары үйлесімді орналастырылған. Демонстрациялық-қонақүй залында университеттің Қазақстан мен шетелдердегі айтулы оқу орындарымен тығыз байланысын, бір сөзбен айтқанда, асқақабыройын көрсететін марапаттар мен фотобейне материалдар қойылған.
Мүражайда дәріс, М. Қозыбаевтың өмірі мен шығармашылығына арналған, архео-логия және этнология, мұғалімдер институты, педагогикалық және политехникалық институттар, Солтүстік Қазақстан университеті, М. Қозыбаев атындағы СҚМУ тарихына арналған залдар бар. Солардың бірнешеуі жайлы толығырақ мәлімет беруді жөн көріп отырмын. Университет өміріне қатысты мол деректерді студенттерге арналған дәріс залындағы мультимедиалық кешен арқылы көруге болады. Онда университеттегі әр факультеттің, кафедра мен мамандықтың білім ордасы құрылған 1937 жылдан бастап қазіргі күнге дейінп тарихы қамтылған. Сонымен қатар тарлан тарихшы Манаш Қозыбаевтың өмірі мен шығармашылығына, археологиялық қазба жұмыстарына арналған және "Тұңғыш Президент" фильмдері керсетіледі. Залда дәрістер, кездесулер, та-қырыптық кештер, көрмелер үйымдастырылады.
"Жақсының аты өлмейді" дегендей, Қазақстан Республикасы Үкіметінің 2003 жыл-ғы 30 мамырдағы қаулысымен университетімізге Қазақстан Республикасы Ұлттық ғылым академиясының академигі Манаш Қабашұлы Қозыбаевтың есімі берілгені белгілі. Мұражайдың академик Манаш Қозыбаевқа арналған залының шоқтығы биік, бағасы асқақ. Университеттің оқытушылары мен студенттері үшін залда академиктің жастық, бозбалалық шағын, өмірінің соңына дейін атқарған іргелі жұмыстарынан хабар беретін суреттер, ғылыми еңбектері, фотоматериалдар мен бейнематериалдары, жеке заттары жинақталған. Бұл зал академиктің зайыбы Сара Пішенбайқызының тікелей басшылығымен ұйымдастырылды.
Академик Маиаш Қозыбаев еңбектерінің негізі мазмұны жалпыұлттық татулық пен Қазақстан халқының бірлігін нығайтуға, өскелең ұрпаққа рухани және патриоттык тәрбие беруге, Елбасымыздың "Қазақстан - 2030" Стратегиясындағы идеяларды жүзеге асыруға бағытталған. Ғалымның есімімен аталатын залға келген әрбір адам осындай тың мағлұматтарға қанық болары сөзсіз.
Мұражайдың тарих бөлімінде университеттің материалдық базасының дамуы мен қалыптасу кезеңдерін, ғылыми-педагогика кадрларының өсуін бейнелейтін құжаттар, фотосуреттер, альбомдар қойылған. Ғылымда, спортта айтулы белестерді бағындырған университет мақтаныштары да назардан тыс қалмаған.
Мұражайға ел Президенті Нұрсұлтан Әбішұлы Назарбаевтың, Салық Зиманов, Кенжеғали Сағадиев, Аманжол Қошанов сияқты, тағы да басқа академиктердің, Тоқтар Әубәкіров, Талғат Мұсабаев сынды қазақтың мақтаныштарының, Дүкенбай Досжан, Кәкімбек Салықов бастаған ақындар мен жазушылардың бас сұққаны біз үшін мақтаныш әрі сүйініш. 
Мәдени мұраның үлкен бір бағыты -археологиялық қазба жұмыстарын жүйелі сипатта жүргізіп, еліміздің, жеріміздің, халқымыздың тарихына қатысты мұрағаттарды жинастыру. СҚМУ тарихы мұражайындағы археология және этнология залында тарих факультетінің археологиялық және этнологиялық-этнографиялық экспедициясы зерттеулерінің материалдары жинақталған.
Өзінің 40 жылдан астам тарихы бар солтүстікқазақстандық археологиялық экспе-диция қазақстандық археологтарға, жақын және алыс шетелдердің ірі ғылыми оқу орталықтарының мамандарына жақсы таныс Бірқатар жылдар бойы экспедиция мүшелері АҚШ-тың, Ұлыбританияның, Германияның, Ресейдің және басқа да елдердің жетекші ғалымдарымен бірлесіп зерттеу жұмыстарын жүргізді. Мұражай бөлімінің археологиялық экспозициясы экспедиция тарихымен таныстырады, палеолиттен бастап ерте темір ғасырына дейінгі зерттеу материалдарын ұсынады. Экспозицияларда Ботай энеолитикалық тұрақ және ерте темір ғасырының Байқара зираты сияқты ерекше археологиялық ескерткіштері материалдарына баса назар аударылған. 
Солтүстікқа-зақстандық археологтар ұсынған материалдар "Дала өркениеттілігі" тұжырымдамасын дәлелдеп берді. Біздің ғалымдарымыздың көп жылғы зерттеулері Солтустік Қазақстанда тас ғасырының соңына таман оның қалыптасуына барлық жағдайдың жасалғанын көрсетіп берді. Этнологиялық экспозицияларда Солтүстік Қазақстан мемлекеттік университетінің этнологиялық-этнографиялық экспедициялары-   ның материалдары шоғырланған. Экспедиция өзінің өмір сүрген қысқа мерзімінде материалдарды іздестіру, оларды жіктеу, өңдеу жолында орасан зор жұмыс істеді, олардың ішіндегі ең құндылары экспозицияда өз орындарын тапты. СҚМУ тарихы мұражайындағы археология және этнология залында тарихи ескерткіштер мен археология құндылықтарының тарихына, олардың құрылымына және дамуына арналған материалдарға ерекше орын берілген. Мыңдаған студенттер мен мектеп оқушыларының көп жылдар бойына археологиялық экспедицияларға қатысуы болашақ ұрпаққа тарихи сананы қалыптастыруда орасан зор маңызы бар. Туған өлкеміз бен Қазақстан Республика-сының бай көне тарихына мақтаныш сезімін тудырады.
Университеттің тарихына арналған, археология және этнология залдары болашақ ұрпаққа тарихи сананы қалыптастыруда орасан зор маңызы бар Өз Отанының өткенін ғана емес, әр дәуірде өмір сүрген тарихи қайраткерлерін танып білу де - бүгінгі және өмірге келетін жеткіншек ұрпаққа аса қажет. Бабалар даналығынан үйреніп, ұлы қасиеттерін ұғынып, асыл істерінен өнеге алып өскен әрбір ерен келешекке кемел көз тастайды, елдік дәстүр-салтты, ерлікдаңқын қастерлеп, құрметтейді. Отанының патриоты, саналы күрескер азаматы болып тәрбиеленеді.
Өзінің мыңдаған түлектерін өмірге қанаттандырған М. Қозыбаев атындағы СҚМУ тарихы мұражайы білім ордасының рухани мәдениетін, әдебиетін, тарихын жас ұрпақ  бойына сіңіруде, оларды отаншылдыққа, елжандылыққа үндеуде орасан зор рөл атқара | беретініне сенімім зор.                                    

